奉答謝公靜與榮子邕論狄元規孫少述詩長韵
作者：黄庭堅
朝代：宋

paragraphs: 謝公遂如此，宰木已三霜。
無人知句法，秋月自澄江。
二子學邁俗，窺杜見牖窗。
試斲郢人鼻，未免傷手創。
蟹胥與竹萌，乃不美羊腔。
自往見謝公，論詩得濠梁。
世方尊兩耳，未敢築受降。
丹穴鳳凰羽，風林虎豹章。
小謝有家法，聞此不聽冰。
相思北風惡，歸雁落斜行。